EGIS (ფარმაცევტული კომპანია)
EGIS — უნგრული ფარმაცევტული კომპანია, რომელიც იკავებს ერთ-ერთი წამყვან ადგილს ცენტრალურ და აღმოსავლეთ ევროპაში. კომპანიის საქმიანობა ვრცელდება ფარმაცევტული წარმოების ყველა სფეროზე, კვლევებიდან განვითარებამდე, აქტიური ნივთიერებებისა და გასაყიდი მზა პროდუქტების წარმოებამდე. სათაო ოფისი მდებარეობს ბუდაპეშტში, უნგრეთი. „EGIS“ სიდიდით მეორე ფარმაცევტული კომპანიაა უნგრეთში „გედეონ რიხტერის“ შემდეგ. კომპანია დაარსდა 1863 წელს. ამჟამად EGIS-ის ჯამური პერსონალი, უცხოელ წარმომადგენელთა ოფისების ჩათვლით, 4000 ადამიანს შეადგენს. თავად კომპანია უნგრელ დამსაქმებელთა რეიტინგში 26-ე ადგილზეა. კომპანია თავისი ბრუნვის 76  %-ს ექსპორტიდან იღებს, მისი პროდუქცია მსოფლიოს 60-ზე მეტ ქვეყანაში იყიდება, აქედან 18-ში „EGIS“-ს აქვს წარმომადგენლობითი ოფისები და ფილიალები (8 წარმომადგენლობითი ოფისი მდებარეობს უნგრეთში).